jkorsvik/nowiki_second_scrape_merged huggingface dataset:
Cleomenini

Cleomenini er en gruppe av biller som tilhører den artsrike underfamilien Cerambycinae i familien trebukker (Cerambycidae).


== Utseende ==
Små til middelsstore, smale trebukker. På farge kan de være svarte, rødlige eller mer brokete farget. Pronotum er mer eller mindre sylindrisk, ofte lengre enn bredt.


== Utbredelse ==
Gruppen er utbredt i varme områder av den Gamle verden.


== Systematisk inndeling ==
Inndelingen følger 

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Cleomenini Lacordaire, 1869
Slekten Apiogaster Perroud, 1855
Slekten Artimpaza Thomson, 1864
Slekten Brachysarthron Thomson, 1864
Slekten Camelocerambyx Pic, 1922
Slekten Cleomenes Thomson, 1864
Slekten Collyrodes Pascoe, 1859
Slekten Dere White, 1855
Slekten Diplothorax Gressitt & Rondon, 1970
Slekten Dymorphocosmisoma Pic, 1918 - kan også plasseres i Rhopalophorini
Slekten Eodalis Pascoe, 1869
Slekten Epianthe Pascoe, 1866
Slekten Eucilmus Fairmaire, 1901
Slekten Fehmii Özdikmen, 2006
Slekten Hexarrhopala Gahan, 1890
Slekten Iridoclava Bjørnstad, 2014
Slekten Leptoderiana Bjørnstad, 2013
Slekten Kurarua Gressitt, 1936
Slekten Mydasta Pascoe, 1866
Slekten Nida Pascoe, 1867
Slekten Nidella Gressitt & Rondon, 1970
Slekten Ochimus Thomson, 1860
Slekten Paramimistena Fisher, 1940
Slekten Plutonesthes Thomson, 1864
Slekten Procleomenes Gressitt & Rondon, 1970
Slekten Pseudocleomenes Hayashi, 1979
Slekten Sestyra Pascoe, 1866
Slekten Sophron Newman, 1842
Slekten Zoocosmius Fåhraeus, 1872
Slekten Zosterius Thomson, 1864


== Referanser ==


== Kilder ==
Katalog med utbredelsesdata Arkivert 20. august 2018 hos Wayback Machine.


== Eksterne lenker ==
(en) Cleomenini hos ITIS 
(en) Cleomenini hos NCBI 
Cleomenini – detaljert informasjon på Wikispecies
Zack and Miri Make a Porno

Zack and Miri Make a Porno er en amerikansk romantisk komediefilm fra 2008, regissert av Kevin Smith. Den er distribuert av The Weinstein Company, og har Seth Rogen og Elizabeth Banks i hovedrollene. Det ble utgitt i USA, den 31. oktober 2008.


== Sammendrag ==
Bestevennene Zack og Miri deler en leilighet i Pittsburgh. Miri jobber ved et kjøpesenter og Zack arbeider på en kaffebar, men de har ikke betalt regninger på flere måneder. Under en high school-reunion prøver Miri å forføre en tidligere klassekamerat Bobby Long, og Zack prater med Brandon – en homofil pornostjerne. Samme dag blir elektrisitet og vann i leiligheten deres avslått. Zack overbeviser en motvillig Miri, om at de skal lage en pornografisk film for å tjene mer penger.
Det oppstår flere komplikasjoner under innspillingen. Blant annet at stedet de bruker til å lage filmen blir revet ned, slik at alt film-utstyr og kostymer blir ødelagt. I tillegg begynner de å utvikle romantiske følelser for hverandre. Tre måneder senere gifter Zack og Miri seg, og de starter sitt eget produksjonsselskap, Zack og Miri Make Your Porno, som lager amatør-pornovideoer.


== Rolleliste ==
Seth Rogen som Zack Brown
Elizabeth Banks som Miri Linky
Justin Long som Brandon
Brandon Routh som Bobby Long


== Eksterne lenker ==
Offisielt nettsted 
(en) Zack and Miri Make a Porno på Internet Movie Database 
(no) Zack and Miri Make a Porno hos Filmfront 
(sv) Zack and Miri Make a Porno i Svensk Filmdatabas 
(da) Zack and Miri Make a Porno i Danmark Nationale Filminstitut 
(fr) Zack and Miri Make a Porno på Allociné 
(nl) Zack and Miri Make a Porno på MovieMeter 
(en) Zack and Miri Make a Porno på AllMovie 
(en) Zack and Miri Make a Porno på Turner Classic Movies 
(en) Zack and Miri Make a Porno på Rotten Tomatoes 
(en) Zack and Miri Make a Porno på Metacritic 
Film-trailer, youtube.com
Dedyini

Dedyini er en gruppe av biller som tilhører den artsrike underfamilien Cerambycinae i familien trebukker (Cerambycidae).


== Utseende ==
Middelsstore, slanke trebukker. Antennene er minst så lange som kroppen. Pronotum er smalt og sylindrisk. Den vanligste arten, Arrhytmus rugosicollis, er brunsvart med en gulhvit flekk på hver dekkvinge. På beina er lårene sterkt klubbeformede, leggene tynne.


== Utbredelse ==
Slekten Arrhytmus er endemisk for Madagaskar bortsett fra at én art også forekommer på Komorene. Den eneste arten i typeslekten Dedya er beskrevet fra Kongo.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Dedyini Lepesme & Breuning, 1955
Slekten Arrhythmus Waterhouse, 1878 - Madagaskar og Komorene
Arrhythmus aculeatus Fairmaire, 1899
Arrhythmus fenestratus (Belon, 1902)
Arrhythmus pallimembris Fairmaire, 1888
Arrhythmus perrieri Fairmaire, 1903
Arrhythmus punctatus Gahan, 1890
Arrhythmus rugosipennis Waterhouse, 1878
Slekten Dedya Lepesme & Breuning, 1955 - Den Den demokratiske republikken Kongo
Dedya catherinetta Lepesme & Breuning, 1955


== Kilder ==
Cerambycidae of the World - Dedyini [1]
Katalog med utbredelsesdata, europeiske, afrikanske og asiatiske arter Arkivert 7. februar 2016 hos Wayback Machine.


== Eksterne lenker ==
Dedyini – detaljert informasjon på Wikispecies 
Bilder av Arrhytmus rugosipennis Arkivert 7. februar 2016 hos Wayback Machine.
TV-året 1951

TV-året 1951 er en oversikt over hendelser, program og fødte og avdøde TV-personligheter i 1951.


== Hendelser ==
Amerikanske National Association of Radio Broadcasters endrer navn til National Association of Radio and Television Broadcasters (NARTB).
3. januar: Riksdagen nedsetter en kommisjon som utreder innføring av fjernsyn i Sverige.
29.–30. januar:
22. mars: Sovjets sentralfjernsyn Program 2 starter sendinger. Kanalen i forgjengeren til dagens Rossija 1 i Russland.
21. juni: CBS kringkaster det første programmet i fager. CBSs fargesystem fungerer imidlertid bare med 12 registerte tv-mottakere i USA.
4. september: En transkontinental direktesending blir kringkastet for første gang da president Truman holdt tale på fredskonferansen for Japan i San Francisco.
2. oktober: Statsradiofonien starter offisielt med TV-sendinger i Danmark, som den første kanalen i Norden. Kanalen sender én time daglig tre dager ukentlig, og 400 husstander i landet har fjernsynsmottaker.
2. oktober: Nederlandse Televisie Stichting (NTS) starter sendinger i Nederland, og stiftelsens kanal blir den første i landet.
12. oktober: BBC Television blir tilgjengelig i Nord-England ved åpningen av Holme Moss-senderen.
17. oktober: Første TV-sending i Argentina utføres, fra feiringen av Día de la Lealtad, av Canal 7.


== Programmer ==


== Priser ==
 23. januar: Den 3. Emmy-prisutdelingen
 28. februar: Den 8. Golden Globe-utdelingen


== Fødsler ==


== Dødsfall ==


== Referanser ==
Reverend Gary Davis

«Reverend» Gary Davis (1896–1972) var en innflytelsesrik blues-sanger og -gitarist.


== Liv og virke ==
Som barn ble Gary Davis helt blind. Han lærte seg å spille gitar, banjo og munnspill på egen hånd, og opptrådte snart på lokale tilstelninger. Senere flyttet han til Durham, Nord-Carolina, hvor han livnærte seg som gatemusikant. Rundt 1927 ble han baptistprest, derav tilnavnet Reverend (prest/pastor).
På begynnelsen av 1930-årene ble han kjent med Blind Boy Fuller. De gjorde sine første innspillinger for AMC i New York i juli 1935. I 1942 bosatte Davis seg i  New York. Fra midten av 1950-årene gjorde han innspillinger for flere plateselskaper, og etterlot seg et rikholdig repertoar av blues-, ragtime og gospelmusikk.
Davis ble «gjenoppdaget» under den amerikanske folk music revival-bølgen, og musikere som Stefan Grossman, Ry Cooder, Jerry García, Jorma Kaukonen og David Bromberg fikk undervisning av ham. Blant andre gjorde Bob Dylan og Peter, Paul and Mary coverversjoner av Davis' låter.
Davis ble innlemmet i Blues Hall of Fame posthumt i 2009.
Davis slo an strengene bare med tommel og pekefinger, noe som er typisk for Piedmont blues-musikere.


== Diskografi i utvalg ==
Reverend Gary Davis 1935–1949 – Yazoo L 1023
The Singing Reverend – Gary Davis & Sonny Terry – Stinson SLPX12 – 1954
Gospel, Blues and Street Songs – Rev.Gary Davis and Pink Anderson – Riverside RLP 148 – 1956
Pure religion and bad company – Folk Lyric FL125 – 1957
Pure Religion – Prestige/Folklore 14028 – 1960
A Little More Faith – Prestige/Bluesville – 1961
Say No to the Devil – Bluesville 1049–1961
Ragtime Guitar – Gary Davis & Stefan Grossman – Transatlantic TRA 244 – 1962 bis 1970
Children of Zion – Reverend Gary Davis in Concert – Transatlantic TRA 249 – 1962
Let Us Get Together – produced by Stefan Grossman – Kicking Mule Records 1963–1968
Lo' I be with You Always – Kicking Mule Records 1959–1968
Gary Davis & Short Stuff Macon – xtra 1964
Rev. Gary Davis at Newport – Vanguard – 1966
Blues and Gospel – Biograph – 1971
Lord I Wish I Could See – with Larry Breezer – Biograph – 1971


== Referanser ==


== Eksterne lenker ==
Offisielt nettsted 
(en) Reverend Gary Davis – kategori av bilder, video eller lyd på Commons 
(en) Reverend Gary Davis på Internet Movie Database 
(en) Reverend Gary Davis på Discogs 
(en) Reverend Gary Davis på Discogs 
(en) Reverend Gary Davis på Discogs 
(en) Reverend Gary Davis på MusicBrainz 
(en) Reverend Gary Davis på Songkick 
(en) Reverend Gary Davis på AllMusic 
Biografi, AllMusic.com
Fanside om Gary Davis, revgarydavis.com
Ellen Harold og Peter Stone: Ellen Harold and Peter Stone, biografi
The Students of Rev. Gary Davis and other performers he influenced
Lygrini

Lygrini er en gruppe av biller som tilhører den artsrike underfamilien Cerambycinae i familien trebukker (Cerambycidae).


== Utseende ==
Små til middelsstore, slanke trebukker med lange antenner (mye lenger enn kroppen). Pronotum er tydelig lengre enn bredt. På beina er lårene sterkt kølleformede, leggene tynne. Dekkvingene har markerte skuldre og er litt avsmalnende bakover.


== Utbredelse ==
Slekten er utbredt i Afrika og Midtøsten.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Lygrini Sama, 2008
Slekten Lygrus Fåhraeus, 1872
Lygrus angolanus Martins, 1980
Lygrus apicalis Fåhraeus, 1872
Lygrus becvari Sama, 1999
Lygrus clarki Adlbauer, 2009
Lygrus clavipes (Kolbe, 1894)
Lygrus costatus Adlbauer, 2012
Lygrus holoniger Adlbauer & Sudre, 2003
Lygrus latefemorata (Quentin & Villiers, 1980)
Lygrus longicornis (Pic, 1895)
Lygrus marleyi Gilmour, 1954
Lygrus obscurus Adlbauer, 2005
Lygrus ruber (Thomson, 1858)
Lygrus rugosiscapus Adlbauer, 2005
Lygrus sudrei Adlbauer, 2004
Lygrus unicolor (Gressitt, 1951)
Slekten Neolygrus Martins, 1980 - Afrika, kan også plasseres i Oemini
Slekten Pelossus Thomson, 1864 - Afrika, Asia, nå ofte plassert i en stamme for seg, Pelossini
Slekten Tallyrama Martins, 1980 - Afrika


== Kilder ==
Cerambycidae of the World - Lygrini [1]


== Eksterne lenker ==
Artikkelen har ingen egenskaper for arter i Wikidata
Bilde av Lygrus becvari
Bilde av Lygrus ruber
Londonplatan

Londonplatan (Platanus × hispanica, også Platanus × acerifolia eller Platanus × hybrida) er et stort, løvfellende tre som plantes langs gater og i parker i tempererte og subtropiske strøk. Den er en kulturplante som sannsynligvis har oppstått som en hybrid mellom amerikaplatan (P. occidentalis) og orientplatan (P. orientalis).
Treslaget har en høy, kuppelformet krone på en lang stamme. Det blir som regel 20–30 m høyt, men det største kjente treet i Europa er 48,5 m. Barken er mørk grå eller rødbrun og skaller av i store flak som etterlater gulhvite flekker. Bladene er håndflikete med 5 fliker som er mye grunnere innskåret enn hos orientplatan. Treet er sambu med adskilte hann- og hunnblomster på samme tre. Blomsterstandene er 6–8 cm lang og består av 1–3 kulerunde hoder. Frukten er en kulerund samling av smånøtter med en hårring i den ene enden. Frøene er spiredyktige.Hybriden oppstod for omtrent 350 år siden, og selv de eldste trærne viser ingen tegn på alderdom, så det er usikkert hvor gamle de kan bli. Det hevdes ofte at londonplatan først var kjent fra Spania, men det er usikkert, og krysningen kan like gjerne ha skjedd i hagene som fantes i Vauxhall i London. Over halvparten av gatetrærne i London tilhører denne arten, men den er også vanlig plantet de fleste steder i Sør- og Mellom-Europa, Australia og Nord- og Sør-Amerika. Byer med mange londonplataner er blant annet Paris, Barcelona og New York.Londonplatan regnes ofte som det ideelle gatetre. Den kaster en passe tett skygge, ser pent ut hele året, tåler hardpakket jord og er svært tolerant for luftforurensning. Den er mer hardfør enn orientplatan og kan vokse i ulike klimatyper, men foretrekker varme somre. Treslaget er svært vindsterkt, og den eneste gangen et tre i London har blåst ned var under den ekstreme stormen i 1987. Londonplatan tåler kraftig beskjæring og kan formes på ulike måter. Det er vanlig å styve trærne, det vil si å kappe stammen én–fire meter over bakken for at det skal dannes greiner lavere ned enn normalt. Stammen på styvete trær kan etterhvert få en omkrets på sju–ni meter. Arten er vanlig plantet nordover til Danmark og Skåne. I Norge blir londonplatan av og til plantet på milde steder på Vest- og Sørlandet. I Oslo sentrum finnes det ett eksemplar i avslutningen av Lille Grensen mot Akersgata og ett på Stortings plass.


== Referanser ==


== Kilder ==
O. Polunin og A. Huxley, norsk utgave P. Sunding (1978). Middelhavsflora. NKI-Forlaget. s. 83. ISBN 82-562-0490-7. 
M. Blamey og C. Grey-Wilson (2004). Wild Flowers of the Mediterranean (2 utg.). London: A & C Black. s. 74. ISBN 0-7136-7015-0. 


== Eksterne lenker ==
(en) Londonplatan i Encyclopedia of Life 
(en) Londonplatan i Global Biodiversity Information Facility 
(en) Londonplatan hos NCBI 
(en) Londonplatan hos The International Plant Names Index 
(en) Londonplatan hos Tropicos 
(en) Kategori:Platanus × hispanica – bilder, video eller lyd på Wikimedia Commons 
(en) Platanus × hispanica – galleri av bilder, video eller lyd på Wikimedia Commons 
Platanus × hispanica – detaljert informasjon på Wikispecies
Jens Rohde

Jens Rohde (født 18. april 1970 i Holstebro) er en dansk politiker og tidligere journalist.
Han vokste opp i Viborg, hvor han begynte som journalist for de lokale mediene og arbeidet i reklamebyråer.Han var innvalgt i Folketinget fra Viborg amtskrets 1998–2005 og Københavns søndre storkrets 2005–2007. Han var politisk ordfører for Venstre 2001–2006. I 2007 gikk han ut av politikken for å bli administrerende direktør i TV 2 Radio, men måtte fratre stillingen etter å ha opptrådt som kilde til en sak i den pågående valgkampen.Han ble innvalgt i Europaparlamentet for Venstre ved valgene i 2009 og 2014. I 2013 ble han også innvalgt i Viborg kommunestyre. I desember 2015 forlot han Venstre i protest mot partiets restriktive asyl- og utlendingspolitikk, og ble medlem av Radikale Venstre. Han satt i Europaparlamentet frem til 2019.I 2019 ble innvalgt i Folketinget fra Københavns storkrets, som representant for Radikale Venstre. I 2021 meldte han seg ut av Radikale Venstre og inn i Kristendemokraterne.


== Referanser ==


== Eksterne lenker ==
Jens Rohde på Twitter 
Jens Rohde på Facebook 
(en) Jens Rohde hos Europaparlamentet 
(da) Jens Rohde hos Folketinget
The Killer Inside Me

The Killer Inside Me er en amerikansk film fra 2010, som er basert på en roman fra 1952 skrevet av Jim Thompson.


== Sammendrag ==
Lou Ford (Casey Affleck) er assisterende sheriff i en liten landlig by i Texas. Under overflaten er han en voldelig sosiopat. Som tenåring voldtok Lou en fem år gammel jente. Broren hans Mike erklærte seg skyldig i denne forbrytelsen og satt i fengsel for å beskytte Lou. Etter å ha blitt løslatt, ble Mike ansatt av byggefirmaet til Chester Conway, hvor Mike døde på jobb. Lou mener at Conway drepte Mike. Lou og den prostituerte Joyce - som hadde en affære med Conways sønn, Elmer – begynner et forhold. De planlegger å presse 10 000 dollar fra Conway.
Under utpresningen slår Lou Joyce til døde. Deretter skyter han Elmer og planter pistolen på Joyce, slik at det ser ut som de har drept hverandre. Joyce overlever imidlertid, og Conway vil ha henne henrettet for drapet på sønnen. Statsadvokat Howard Hendricks kommer for å etterforske saken, og tror at Lou kan være morderen. En tenåring, Johnnie, blir arrestert for drapene på Elmer og Joyce. Han hadde litt av pengene som Elmer skulle gi Joyce under utpresningen. I en fengselscelle tar Lou livet av Johnnie, slik at det skal se ut som selvmord. Senere tar Lou livet av sin samboer, Amy, og han blir arrestert for dette. Hans advokat, Billy Boy Walker, får ham løslatt og kjører ham hjem. Lou tømmer bensin over hele huset sitt og tenner på, og han omkommer i sin egen brann.


== Rolleliste ==
Casey Affleck som Lou Ford
Jessica Alba som Joyce Lakeland
Kate Hudson som Amy
Ned Beatty som Chester Conway
Simon Baker som Howard Hendricks
Bill Pullman som Billy Boy Walker
Liam Aiken som Johnnie Pappas
Jay R. Ferguson som Elmer Conway


== Eksterne lenker ==
Artikkelen har ingen egenskaper for offisielle lenker i Wikidata
(en) The Killer Inside Me på Internet Movie Database 
(no) The Killer Inside Me hos Filmfront 
(sv) The Killer Inside Me i Svensk Filmdatabas 
(da) The Killer Inside Me i Danmark Nationale Filminstitut 
(fr) The Killer Inside Me på Allociné 
(nl) The Killer Inside Me på MovieMeter 
(en) The Killer Inside Me på AllMovie 
(en) The Killer Inside Me på Turner Classic Movies 
(en) The Killer Inside Me på Rotten Tomatoes 
(en) The Killer Inside Me på Metacritic 
Film-trailer, youtube.com
LVMH

LVMH Moët Hennessy • Louis Vuitton S.A., ofte forkortet til LVMH, er et fransk holdingselskap og et av verdens største selskap innen luksusproduktbransjen. I konsernet finnes et 60-talls datterselskaper med kjente varemerker; disse selskapene forvaltes ofte uavhengig av morselskapet. Konsernet ble grunnlagt etter fusjonen mellom champagne­produsenten Moët et Chandon og den ledende cognacprodusenten Hennessy samt til slutt (1987) med motehuset Louis Vuitton.
Konsernet har sitt hovedkontor i Paris. Det har cirka 77 000 medarbeidere og er notert på CAC 40-indeksen på Euronext-børsen.


== Referanser ==


== Eksterne lenker ==
(en) Offisielt nettsted 
(en) Moët Hennessy Louis Vuitton – kategori av bilder, video eller lyd på Commons
Parasittologi

Parasittologi er i medisinen og biologien den vitenskapelige læren om parasitters økologi, livssyklus, formering, evne til å fremkalle sykdom, følsomhet for medikamenter og lignende. Blant organismene som studeres i parasittologien inngår protozoer som for eksempel amøber, trypanosomer og malariaparasitter samt visse ormer, midd, lus og insekter. Studier av sykdomsfrembringende bakterier, virus og sopper er ikke omfattet av begrepet parasittologi, ettersom det hører inn under mikrobiologien. 


== Oversikt organismer studert av parasittologer ==
Utvalg
Eukarioter
Protozoer (protista - encelleriket)
Amøber
MalariaAnimalia (dyreriket)
Metazoer
rundormer (Nematoder)
Barnemark
Spolemark
Piskemark
Trikinose (?)
Cestoder – Flatmarker
Bendelormer
Trematoder
Ikter
Chordata


== Referanser ==


== Eksterne lenker ==
Veterinærinstituttets avdeling for parasittologi
Pazuzu

Pazuzu av og til Fazuzu eller Pazuza) er en gud innen babylonsk og assyrisk mytologi. Han er en vinddemon, sønn av guden Hanbi og bror til Humbaba. Han representerte sørvestvinden, stormens bærer.


== Beskrivelse ==
Pazuzu beskrives som en kimære av menneskelige og animalske kroppsdeler. Kroppen er et menneskes, hodet av en løve eller er hund, ørnlignende føtter, to par vinger, hale av en skorpion. Han avbildes oftest med høyre hånd oppad og venstre nedad; en gest som har vært langlivet innen det okkulte.


== Mytologi ==
Pazuzu er sørvestvindens gud som er kjent for å skape tørke og sult i de tørre årstider, og stormer i regntiden. Pazuzu var i strid med erkegudinnen Lamashtu, som også hun var kjent for å forøve skader på både mor og barn under barnets fødsel. Pazuzu beskytter mennesker fra farsotter og onde krefter, fremst gudinnen Lamashtu.


== Litteratur ==
Nils P. Heeßel: Pazuzu – archäologische und philologische Studien zu einem altorientalischen Dämon, [Ancient Magic and Divination IV, eds. Abusch, Tz. & Guinan, A.K.], Leiden: Brill – Styx, 2002. ISBN 900412386 5.


== Eksterne lenker ==
Sørvestvindens demon
figur av Pazuzu
Pazuz (PDF-artikkel)
Article on Pazuzu on Archaeowiki.
På sporet (film)

På sporet (engelsk: The Searchers) er en amerikansk western fra 1956, regissert av John Ford og produsert av Warner Bros.
Filmen ble innlemmet i National Film Registry i 1989, et utvalg av filmer til bevaring i det amerikanske nasjonalbiblioteket Library of Congress, filmer som regnes som «kulturelt, historisk og estetisk betydningsfulle». I 1998 ble den kåret til filmhistoriens 96. beste spillefilm fra USA på listen «AFI's 100 Years...100 Movies». Da listen ble oppdatert i 2007 lå den på 12. plass. Det amerikanske filminstituttet har også kåret den til den beste westernfilmen fra USA.


== Handling ==
Ethan Edwards (John Wayne) er på en manisk jakt etter sin niese Debbie (Natalie Wood), som ble kidnappet av comanche-indianere etter at resten av familien ble massakrert. Nevøen Martin (Jeffrey Hunter) følger ham på letingen, men det blir ikke uten konflikter. Martin er nemlig 1/8 indianer, og Ethan hater alt indiansk. Søket etter Debbie varer i fem år, og Ethans hevntørst øker stadig. Niesen blir etter hvert integrert i indianernes samfunn og blir dermed en del av onkelens hat. 


== Medvirkende ==
John Wayne som Ethan Edwards
Jeffrey Hunter som Martin Pawley
Vera Miles som Laurie Jorgensen
Ward Bond som Rev. Capt. Samuel Johnson Clayton
Natalie Wood som Debbie Edwards


== Referanser ==


== Eksterne lenker ==
(en) På sporet på Internet Movie Database 
(no) På sporet hos Filmfront 
(sv) På sporet i Svensk Filmdatabas 
(da) På sporet i Danmark Nationale Filminstitut 
(fr) På sporet på Allociné 
(nl) På sporet på MovieMeter 
(en) På sporet på AllMovie 
(en) På sporet på Turner Classic Movies 
(en) På sporet på Rotten Tomatoes 
(en) På sporet på Metacritic
Piesarthriini

Piesarthrini er en gruppe av biller som tilhører den artsrike underfamilien Cerambycinae i familien trebukker (Cerambycidae).


== Utseende ==
Middelsstore, lange og tynne, rødlige eller brune trebukker. Hodet er nokså lite, antennene rundt halvparten så lange som kroppen. Pronotum er firkantet og ofte lengre enn bredt. Dekkvingene er lange og smale.


== Utbredelse ==
Gruppen er utbredt i Australia og Ny-Guinea 
.


== Systematisk inndeling ==
Slektslisten følger . Grammatikalsk sett burde navnet på gruppen vært Piesarthriini (med 2 i'er til slutt) da det er avledet av Piesarthrius. Begge former er brukt, men det ser ut til av Piesarthrini (med én i) er det vanligst brukte.

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Piesarthrini Lacordaire, 1869
Slekten Aprosictus Pascoe, 1866
Slekten Bebius Pascoe, 1865
Slekten Duplipectus Jacquot, 2017
Slekten Exaeretiformis McKeown, 1945
Slekten Lacordairina Vives, Sudre, Mille & Cazères, 2011
Slekten Lygesis Pascoe, 1864
Slekten Melanothrius Slipinski & Escalona, 2016
Slekten Opsidota Pascoe, 1864
Slekten Phantissus McKeown, 1940
Slekten Piesarthrius Hope, 1834
Slekten Strongylurus Hope, 1835
Slekten Tya McKeown, 1940


== Referanser ==


== Eksterne lenker ==
Artikkelen har ingen egenskaper for arter i Wikidata